**Forslag til:**

**Inatsisartutlov om afholdelse af vejledende folkeafstemning om ophævelse af forbud mod forundersøgelse, efterforskning og udnyttelse af uran mv.**

**§ 1.** Der afholdes den 4. april 2023 vejledende folkeafstemning om ophævelse af Inatsisartutlov om forbud mod forundersøgelse, efterforskning og udnyttelse af uran m.v.   
 *Stk. 2.* Naalakkersuisut fremsætter senest 3 uger forud for den vejledende folkeafstemning et forslag til Inatsisartutlov om ophævelse af Inatsisartutlov om forbud mod forundersøgelse, efterforskning og udnyttelse af uran mv.

**§ 2.** Vælgerne svarer ved den vejledende folkeafstemning ”Ja” eller ”Nej” til spørgsmålet:

Ønsker du, at Grønlands Selvstyre ophæver Inatsisartutlov nr. 20 af 1. december 2021 om forbud mod forundersøgelse, efterforskning og udnyttelse af uran mv.?

**§ 3.** Enhver, der på afstemningsdagen opfylder betingelserne for valgret til Inatsisartut og er optaget på en valgliste, der er udarbejdet i henhold til Inatsisartutlov om valg til Inatsisartut, er berettiget til at deltage i afstemningen.

**§ 4.** Afstemningens forberedelse, gennemførelse, opgørelse af resultat, indberetning herom og indgivelse af klager om afstemning mv. sker i øvrigt efter reglerne i Inatsisartutlov om valg til Inatsisartut med de afvigelser, som Valgnævnet finder nødvendige.

**§ 5.** Afstemningen foregår skriftligt ved afgivelse af en dertil indrettet stemmeseddel, som tilvejebringes ved Naalakkersuisuts foranstaltning. På stemmesedlen skal være påtrykt ”Vejledende folkeafstemning” samt temaet for afstemningen med en rubrik ”Ja” og en rubrik ”Nej” på grønlandsk og dansk til afkrydsning.

**§ 6.** Naalakkersuisut forelægger resultatet af den vejledende folkeafstemning for Inatsisartut, der herefter behandler det i § 1, stk. 2, nævnte forslag til Inatsisartutlov om ophævelse af Inatsisartutlov om forbud mod forundersøgelse, efterforskning og udnyttelse af uran mv.

**§ 7.** Denne Inatsisartutlov træder i kraft dagen efter, at Inatsisartutloven er kundgjort.

*Grønlands Selvstyre, den xx. xx 2022*

Formanden for Naalakkersuisut